Στο νοσοκομείο Αττικόν έσπευσε ασθενής, ο οποίος πρόσφατα ταξίδεψε στην Κίνα καθώς εμφάνισε συμπτώματα που τον ανησύχησαν, προκειμένου να διαπιστωθεί αν έχει προσβληθεί από κοροναϊό.

ADVERTISING

Στον ασθενή θα γίνουν όλες οι απαραίτητες εξετάσεις για να διαπιστωθεί εάν φέρει τον ιό. Σύμφωνα με το διοικητή της 2ης ΥΠΕ κ. Ροϊλο, το κρούσμα αφορά σε 33χρονο Κινέζο και θα ακολουθηθεί η προβλεπόμενη διαδικασία.

Το δείγμα εξετάσεων του ασθενούς θα εξεταστεί στο Ινστιτούτο Παστέρ με τα αποτελέσματα να αναμένονται το πρωί της Τετάρτης.

Σημειώνεται ότι το Αττικό αποτελεί νοσοκομείο αναφοράς για την αντιμετώπιση των κρουσμάτων.